AfriForum waarsku oor misverstand oor erfbelasting-uitspraak | Maroela Media
Die burgerregte-organisasie AfriForum het die publiek gewaarsku teen die weerhouding van munisipale belastings vir substandaard dienslewering op grond van die onlangse uitspraak van die grondwetlike hof wat bepaal dat 'n eienaar nie vir betaling aanspreeklik is as 'n diens nie gelewer is nie.
"Ons glo dat baie mense die implikasies van die uitspraak misverstaan. Die Grondwetlike Hof het beslis dat die eienaar nie aanspreeklik is vir betaling vir dienste waar dienste glad nie gelewer is nie. 'n Eienaar van 'n eiendom kan dus nie ingevolge die uitspraak in Olga Rademan v Moqhaka Plaaslike Munisipaliteit en ander, betaling weerhou in die geval van swak, wisselvallige of substandaard diens nie," sê Ivan Herselman, adjunkhoof van plaaslikeregeringsake by AfriForum.
AfriForum moedig gemeenskappe aan om sterk gemeenskapstrukture te skep waarbinne daar met plaaslike owerhede aangaande dienslewering onderhandel kan word.